Sagen drejer sig om samvær. Sagen er rejst efter § 21 i forældreansvarsloven. Der henvises til § 32 i Familieretshusloven
Ret: Retten i Horsens (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

FAMILIERETTEN I HORSENS
DOM

afsagt den 8. april 2022

Sagen er behandlet for lukkede døre

Sag BS-26224/2021-HRS

Mor
(advokat Thorbjørn Thomsen)

mod

Far
(beskikket advokat Britt Reinwald)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 7. juli 2021. Sagen vedrører spørgsmålet om
samvær for parternes fælles Barn, født Dato (2010).

Mor har nedlagt følgende påstand:

”…
Løbende samvær:
Barn, født Dato (2010), skal fremover have samvær med Far fra fredag
eftermiddag i lige uger til mandag morgen i ulige uger.

Afhentning og aflevering foregår på Barns skole, og de dage hvor



/

2

skiftet ikke kan ske i skolen grundet ferie og helligdage skal overleverin-gen
foregå på parkeringspladsen ved Rema 1000, Adresse, By 1.

Vinterferie:
Ulige år: fra fredag før ferien fra skoletids ophør til mandag morgen efter
ferien med aflevering i skole.
Ferien følger skoleferien på det sted, hvor Barn bor.
I ulige år bortfalder det løbende samvær i uge 6 fra onsdag fra skoletids
ophør til fredag morgen med aflevering i skolen.

Efterårsferie (uge 42):
Lige år: fra fredag før ferien fra skoletids ophør til mandag morgen efter
ferien med aflevering i institution.
I ulige år er der på grund af Mors efterårsferie med Barn samvær i uge 43 fra
tirsdag fra skoletids ophør til fredag morgen med aflevering i skole.

Påske:
Ulige år: fra fredag før Palmesøndag fra skoletids ophør til onsdag før
Skærtorsdag kl. 16.00.
Lige år: fra onsdag før Skærtorsdag kl. 16.00 til tirsdag morgen efter påske
med aflevering i skole.

Jul/nytår:
Ulige år: fra den 23.12 kl. 16.00 til den 28.12 kl. 16.00.
Lige år: fra den 28.12 kl. 16.00 til den 2.1 kl. 16.00.

Sommerferie:
3 uger i skolernes sommerferie fordelt som 2 sammenhængende uger og 1
separat uge.
Ferien starter og slutter fredag kl. 16.00.

Placering af sommerferie:
Kan forældrene ikke blive enige om sommerferiesamværets placering,
bestemmer Far placeringen af sin ferie først i de lige år. Mor bestemmer
placeringen af sin ferie først i de ulige år. Den, der vælger først, skal give
den anden forælder skriftlig besked om feriens placering senest den 1.
februar. Hvis fristen ikke bliver overholdt, må den anden forælder vælge
først og skal give skriftlig besked senest den 1. marts. Den, der vælger sidst,
skal give skriftlig besked senest den 1. maj.

Bortfald af samværet:
Weekend- og hverdagssamvær bortfalder, hvis samværet helt eller bare



/

3

delvis ligger:
• i bopælsforælderens ferier med Barn, hvis ferien ligger i

skoleferierne
• fra onsdag før Skærtorsdag kl. 16.00 til tirsdag morgen efter 2. påskedag
• fra den 23. december kl. 16.00 til den 2. januar om morgenen

Erstatningssamvær:
Der er automatisk erstatningssamvær, hvis det løbende samvær ikke
gennemføres, medmindre den manglende gennemførelse af samværet
skyldes den samværsberettigedes forhold. Erstatningssamværet er i den
efterfølgende uge i det omfang og på det tidspunkt og de vilkår, som er aftalt
eller fastsat. Erstatningssamværet forudsætter, at samværsforælde-ren i
umiddelbar tilknytning til aflysningen meddeler bopælsforælderen, at der
ønskes erstatningssamvær.

Transport:
Forældrene tilrettelægger selv transporten af Barn, og forældrene aftaler
sammen den transportordning, som de mener, er bedst for barnet og mest
hensigtsmæssig i forhold til deres situation.

Samvær i udlandet:
Forældrene kan frit tage Barn med til udlandet uden tilladelse fra
Familieretshuset eller fra den anden forælder, når forældrene har fælles
forældremyndighed. Dette gælder dog ikke, hvis der er uenighed om
forældremyndigheden.

Tvangsgennemførelse:
Samværsforælderen kan efter retsplejelovens § 478, stk. 1, nr. 3 få foged-
rettens hjælp, hvis Barn ikke udleveres til samvær efter denne af-gørelse.
Bopælsforælderen kan også få fogedrettens hjælp, hvis barnet ikke kommer
hjem efter samvær efter denne afgørelse.
…”

Far har nedlagt følgende endelige påstand:

” Weekend- og hverdagssamvær:
Principal påstand:
Far har samvær med Barn i lige uger fra onsdag med afhent-ning i skole til
mandag i ulige uger med aflevering i skole.

Subsidiær påstand:
Far har i en periode frem til sommerferien 2022 samvær med Barn i lige
uger fra onsdag med afhentning i skole til mandag i ulige uger med
aflevering i skole. Far og Barn deltager i perioden i et far-



/

4

datter forløb via psykolog, hvorefter der indkaldes til et nyt retsmøde og evt.
ny børnesamtale.

Mere subsidiær påstand:
Far har i en periode frem til sommerferien 2022 samvær med Barn i lige
uger fra torsdag med afhentning i skole til mandag i ulige uger med
aflevering i skole. Far og Barn deltager i perioden i et far-datter forløb via
psykolog *** , hvorefter der indkaldes til et nyt retsmøde og evt. ny
børnesamtale.

Tertiær påstand
Far har samvær med Barn i lige uger fra torsdag med afhent-ning i skole til
mandag i ulige uger med aflevering i skole.

Feriepåstand:
Der tages bekræftende til genmæle overfor sagsøgers feriepåstand med
følgende ændringer/ tilføjelser:

Vinterferie:
Lige år ændres til: I lige år er der samvær mellem Far og Barn fra onsdag i
uge 6 til fredag i uge 6 med aflevering i skole.

Julen:
Lige år ændres til: I lige år er der samvær mellem Far og Barn fra den 28.
december kl. 16.00, til første skoledag efter feriens afslutning med afleve-
ring i skolen.
Kr. himmelfart, Pinse og Store Bededag:

Følgende indsættes:
Falder weekendsamværet i forbindelse med disse helligdage, udvides
samværet til også at omfatte helligdagen – for Kr. himmelfartsferiens ved-
kommende også med fredagen.

Samværet begynder og slutter med afhentning og aflevering i skole dagen
før og dagen efter helligdagsperioden.

Sommerferien:
Ferien starter og slutter kl. 16.00, ændres til ferien starter og slutter kl.
14.00. Samværet starter første feriedag med afhentning i skole sidste skole-
dag inden sommerferien.

Erstatningssamvær:



/

5

Der er automatisk erstatningssamvær efter forældreansvarslovens regler,
hvis det løbende samvær ikke gennemføres.

Bortfald af samvær:
Weekend- og hverdagssamværet borfalder helt, hvis samværet helt eller bare
delvist ligger i bopælsforælderens ferier med barnet i skoleferierne.”

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen
Parterne har fælles forældremyndighed.

Familieretten har indhentet udtalelse fra Skole. Udtalelsen er modta-get den 11.
februar 2022.

Børnesagkyndig psykolog, Person, har sammen med dommeren holdt en samtale
med Barn. Af notatet fra samtalen fremgår blandt andet:

”…
Information om deltagelse i børnesamtale:
Barn informeres indledningsvis af Dommer om baggrunden for og forløbet i
børnesamtalen. Hun informeres om, at det er frivilligt, hvorvidt hun ønsker
at deltage i børnesamtalen og dersom hun ønsker at deltage, er det frivilligt,
hvorvidt hun ønsker at svare på stillede spørgsmål. Hun informeres om, at
der efterfølgende børnesamtalen vil blive udfærdiget et notat med
hovedindholdet fra børnesamtalen, hvilket begge hendes forældre bliver
gjort bekendt med. Barn informeres om, at dersom hun ønsker at komme
med udtalelser i børnesamtalen, hvil-ket hun ikke ønsker, at hendes forældre
bliver gjort bekendt med, er dette muligt.

Om deltagelse i børnesamtalen:
Barn oplyser, hun er indstillet på at deltage i børnesamtalen. Hun oplyser,
hun har været nervøs forud for børnesamtalen, primært i relation til
usikkerhed på, hvorledes forældrene vil reagere på hendes udtalelser.
Direkte adspurgt oplyser hun, at begge forældre forud for børnesamtalen har
oplyst hende om, at hun skulle deltage i børnesamtalen og oplyst hende om
forløbet heri.

Om skole, fritid og venner:



/

6

Barn oplyser, hun går i 5. klasse og er glad for at gå i skole. Hun oplyser,
hun har gode venner og hun elsker dem. Direkte adspurgt oply-ser hun, at
hun ikke har en bedsteven i skole, hvilket hun har haft tidligere, men de kom
ofte i konflikt og Barn blev ked af det, hvor-for hun bare vil være gode
venner. Hun oplyser, at hun leger med sine venner både på skolen og
udenfor, enten hos vennerne eller hos forældrene, primært hos moderen.

Barn oplyser, hun tænker, at hun befinder sig fagligt omkring mid-del i
relation til klassen og hendes bedste fag er Fritidsaktivitet 1, hvorimod hun
synes, at natur/teknik er lidt kedeligt. Hun oplyser, hun har gode lærere og
særligt en lærer er hun glad for og har fortrolighed med. Hun oplyser, at
denne lærer er god til at støtte, hjælpe og trøste hende, når hun har be-hov
herfor. Barn oplyser spontant, at hun er lidt stille i klassen og oftest kun
svarer på spørgsmål, når hun bliver spurgt direkte.

Barn oplyser, at hun går til Fritidsaktivitet 1 i fritiden om tirsdagen, når hun
er hos moderen og går til Fritidsaktivitet 2 om onsdagen, når hun er hos
fade-ren. Direkte adspurgt til, hvordan det fungerer for Barn, at hun går til to
fritidsaktiviteter, men kun deltager i dem hver 14. dag, oplyser hun, at det er
ok og at hun bl.a. bare træner Fritidsaktivitet 2 med nogle veninder i den
uge, hun bor hos moderen. Hun oplyser spontant, at moderen har tilbudt at
køre hende til Fritidsaktivitet 2 i den uge, hvor hun bor hos hende. Hun
oplyser, hun måske skal starte til Fritidsaktivitet 3 sammen med en veninde.

Hun oplyser, at hun ellers bare har legeaftaler i sin fritid eller slapper af ved
at tegne eller lave smykker.

Om forholdene hos og relationen til moderen,
Barn oplyser, at hun bor sammen med moderen og lillesøsteren, når hun er
hos moderen. Hun oplyser, at de bor i et hus og hun har sit eget værelse.
Hun oplyser, at moderen har en kæreste, moderen har kendt et års tid, men
han bor et andet sted og har voksne børn og nogle gange er de hjemme hos
moderens kæreste. Direkte adspurgt oplyser Barn, at hun har forskellige
pligter hos moderen, idet hun skal tømme opvaskema-skinen, hjælpe med at
lave mad, lægge tøj sammen samt rydde op på sit eget værelse.

Hun oplyser, at hun godt kan lide at bo hos moderen og oplyser spontant, at
moderen er god til at hjælpe hende, dersom Barn er ked af det. Direkte
adspurgt oplyser Barn, at hun godt kan lide at se film sam-men med
moderen eller spille spil. Hun oplyser, hun nogle gange har tid alene med
moderen, hvilket hun rigtig godt kan lide, men hun kan også godt lide, når
lillesøsteren er med. Hun oplyser, at hun og moderen nogle



/

7

gange cykler eller løber sammen, hvilket hun godt kan lide. Direkte ads-
purgt oplyser hun, at familie nogle gange tager på ture sammen til Ran-ders
Regnskov eller til stranden om sommeren, men ikke så ofte. Hun op-lyser, at
familien tager på ferier samme, enten på skiferie til Østrig eller i
sommerhus.

Barn oplyser, hun har fortrolighed med moderen og oplever, at hun kan tale
med moderen om alt. Hun oplyser spontant, at moderen er god til at trøste
hende og hjælpe hende, dersom hun bliver vred og mode-ren hjælper Barn
med at tælle til 10, så hun bliver rolig igen.

Barn oplyser, at hun har det godt med moderen kæreste og hun synes, at han
er sød og hjælpsom samt god at snakke med. Hun oplyser, at hun nogle
gange spiller brætspil med moderens kæreste og de laver nogle gange mad
sammen.

Direkte adspurgt oplyser Barn, at hun er glad for sin mormor og morfar og
nogle gange bliver passet af dem, enten hos morforældrene eller hos
moderen, bl.a. hvis moderen skal i byen. Hun oplyser, hun godt kan lide at
spille spil sammen med morforældrene og nogle gange tager de på
legeplads. Direkte adspurgt oplyser hun, at hun ikke har fortrolig-hed med
morforældrene.

Om forholdene hos og relationen til faderen,
Barn oplyser, at hun bor sammen med faderen i hus og hun har sit eget
værelse. Hun oplyser, at faderen aktuelt ikke har en kæreste, men havde en
for lang tid siden. Hun oplyser, at familien har 3 dyr. Hun oply-ser, at hun
selv rydder op på sit værelse, men i øvrigt ikke har faste pligter hos faderen,
dog laver de nogle gange mad sammen.

Direkte adspurgt oplyser hun, at hun godt kan lide at cykle på Mountain
Bike med faderen samt tegne, se film eller være kreativ. Direkte adspurgt
oplyser hun, at hun og faderen ikke så ofte laver aktiviteter udenfor hjem-
met, dog tager de nogle gange i biografen, på bytur eller på Café. Direkte
adspurgt oplyser hun, at familien ofte tager til Spanien på ferie sammen med
farforældrene, hvilket hun godt kan lide og hun glæder sig til, at fa-milien
skal derned igen.

Direkte adspurgt oplyser Barn, at hun har nogen fortrolighed med faderen,
idet hun bl.a. kan tale om nogle af forholdene på skolen. Hun op-lyser
spontant, at hun kan have det svært med fortrolighed med faderen, idet hun
oplever, at det kan være svært for hende at være ærlig overfor fa-deren og
sige sin egen mening, idet hun kan opleve, at det er svært for fa-deren at
give hende plads til at udtrykke egne meninger. Hun oplyser



/

8

spontant, at hun kan opleve det svært at sige fra overfor faderen, hvorfor hun
nogle gange siger noget andet end hun mener overfor faderen.

Direkte adspurgt oplyser Barn, at hun er glad for sine farforældre, der begge
er søde, men hun har ikke fortrolighed med dem om de familie-ære forhold,
men hun kan godt tale med dem om forhold på skolen.

Om relationen til søsteren:
Barn oplyser, hun har en lillesøster hos moderen og oplyser spon-tant, at
lillesøsteren er et donorbarn. Hun oplyser, at lillesøsteren er rigtig sød, men
også kan være irriterende. Hun oplyser, at hun og søsteren nogle gange
gynger sammen i haven, spiller spil, ser film eller laver kreative ting
sammen. Hun oplyser, at hun og søsteren kan blive uenige, men så hjæl-per
moderen dem til at blive gode venner igen.

Aktuelt:
Barn oplyser, at hun aktuelt oplever, at skiftene mellem forældrene er svære
for hende, idet hun altid savner den forælder, hun skifter fra, pri-mært
moderen, idet hun savner faderen den første dag efter skiftet og sav-ner
moderen i flere dage efter skiftet. Direkte adspurgt oplyser hun, at hun
aktuelt ikke kontakter den anden forældre telefonisk, når hun er på samvær,
hvilket hun synes er ok.

Direkte adspurgt oplyser Barn, at hendes forældre ikke kan tale sammen,
hvilket hun synes er hårdt, bl.a. at når det er ferie, så skal hun skifte mellem
forældrene på åbne steder i stedet for hjemme hos foræl-drene.

Om fremtiden:
Barn oplyser, at hun fremtidigt gerne vil på samvær hos faderen hver anden
weekend og begrunder dette med, at hun oplever, hun bedre kan være sig
selv hos moderen og tror, at skiftene mellem forældrene vil blive nemmere
for hende. Barn oplyser, at hun ønsker, at hendes forældre fremtidigt bliver
bedre til at tale sammen, da det fylder meget for hende, at hendes forældre er
uenige og hun synes, at det er svært.

Direkte adspurgt om en eventuel samværsaftale på 8/6 eller 9/5 oplyser
Barn, at hun selv har tænkt på de forskellige muligheder, men hun ønsker, at
det fremtidige samvær med faderen bliver hver anden wee-kend. Direkte
adspurgt til spørgsmålet om fremtidig Fritidsaktivitet 2, dersom hun ikke er
hos faderen om onsdagen og fremtidigt samvær med farforæl-drene, oplyser
hun, at det vil være ok.

Om deltagelse i børnesamtalen:



/

9

Barn oplyser, at det har været ok at deltage i børnesamtalen samt at hun har
givet udtryk for de forhold, hun oplever vigtige. Direkte ads-purgt oplyser
Barn, at hun er indstillet på at begge forældre bliver gjort bekendt med de
udtalelser, hun er kommet med i børnesamtalen. Hun oplyser spontant, at
hun er lidt nervøs for at skulle være hos faderen i resten af weekenden,
dersom han begynder at spørge hende om, hvilke udtalelser hun har givet i
børnesamtalen eller spørge ind til det. Hun oply-ser spontant, at hun ikke har
lyst til at gøre faderen ked af det.

Indtryk af Barn fra børnesamtalen:
Barn fremtræder i børnesamtalen som en pige med intellektuelle ressourcer
svarende til alder, der har forstået baggrun-den for og forløbet i
børnesamtalen. Hun fremtræder som en pige, der har kendskab til sociale
regler og normer og formår at imødekomme disse på alderssvarende niveau.
Hun fremtræder gennem hele børnesamtalen imø-dekommende og
samarbejdsvillig.

Barn fremtræder i børnesamtalen som en moden og selvstændig pige, der
trives i skolen og som en pige, der formår at engagere sig både fagligt,
socialt og i relation til fritidsaktiviteter.

Hun fremtræder som en pige, der er glad for begge sine forældre og
bedsteforældre på begge sider. Hun fremtræder som en pige, der har fuld
fortrolighed med moderen og nogen fortrolighed med faderen.

Barn fremtræder i børnesamtalen tydeligt emotionelt berørt, når samtalen
drejer sig om forældrenes uenigheder og den betydning det har for Barn
samt når samtalen drejer sig om den oplevelse Barn har i relation til en
usikkerhed på at tilkendegive egne meninger, hold-ninger og følelser i
relation til faderen, når disse ikke er i overensstem-melse med de
tilkendegivelser, hun forestiller sig, at faderen ønsker, hun skal give, bl.a. i
relation til samværsordningen.
…”

Af den børnesagkyndiges præcisering af 31. marts 2022 fremgår:

”…
I skrivelse á 21. marts 2022 anmoder Advokatfuldmægtig om, at få ”den
børnesagkyndige psykolog til at præcisere børnesamta-lens indhold ift. en
eventuel 10/4-ordning” .

I skrivelsen oplyses det, at der på side 4 i børnesamtalen fremgår følgende:
”Direkte adspurgt om en eventuel samværsaftale på 8/6 eller 9/5 oplyser
Barn, at hun selv har tænkt på de forskellige muligheder, men hun



/

10

ønsker, at det fremtidige samvær med faderen bliver hver anden wee-kend.”

Det oplyses videre i skrivelsen, at den børnesagkyndige psykolog på rets-
mødet oplyste, ”at Barn var blevet spurgt ind til en eventuel 10/4 -ordning,
hvortil Barn havde svaret som ovenfor anført.

Derimod nævnte den børnesagkyndige psykolog ikke på retsmødet, at Barn
var blevet spurgt ind til en eventuel 8/6-ordning.”

Som svar på ovennævnte kan det hermed præciseres, at Barn ved
børnesamtalen fik forelagt de forskellige samværsordninger og direkte
adspurgt om de forskellige ordninger, herunder 10/4, hvor hun gav ud-tryk
for, som beskrevet i referatet fra børnesamtalen, at hun fremtidigt øn-sker
samvær med faderen hver anden weekend.”

Far har fri proces under sagen.

Forklaringer
Mor og Far har afgivet forklaring.

Mor har forklaret, at hun er 47 år og Stilling 1. Hun bor i en andelsbolig i et
bofællesskab i By 2 sammen med Barn og hendes Lillesøster. Hun og Far mødte
hinanden, da hun læ-ste Studieretning i By 3 i 2008-2009. Hun var på barsel og
tog sig af Barn. Samværsordningen er en 5-9-ordning, og det har den været mere
eller mindre siden 2012. Der har været udleveret til samvær i overensstemmelse
med aftalen, dog er Barn oftest sammen med farmor og farfar 1-2 dage af
samværet. Som hovedregel er der ikke legeaftaler hos Far. Hun selv bor 5
minutters gang fra skolen. Far bor 20 minutters kørsel derfra. Barn ønsker ikke at
have sin mobiltelefon med hjem til Far, fordi han ser hendes sms’er igen-nem og
overvåger, hvis hun ringer til nogen. Hun har en telefon hos Far, men den ryger ud
i skuret, når Barn kommer hjem. Efter samvær er Barn træt og udmattet og bruger
meget energi. Blandt andet er hendes, Mors, telefonnummer kodet forkert ind på
den. Barn ringer ikke til hende, når hun er på samvær. Barn fortæller, at far og
farmor taler med hende op til møder om sagen. Hun fortæller, at farmor siger, at
hun skal sige, hvad hun mener, men Barn siger, hun godt ved, at det er Far, der har
farmor tale med hende. Barn har været på samvær hos far siden i onsdags.

Barn er en kærlig og omsorgsfuld pige, men hun er også ressourcestærk. Hun
svarer i skolen kun, når hun blive spurgt. Hun er lille indeni, men stor



/

11

udenpå. Hun sover f.eks. stadig i Fars seng. Hun holder på sig selv og spil-ler en
rolle. Det kommer ud som konflikter med sin søster, og at hun ikke har overskud
til at være social med sine veninder. Hun trives ikke i samværet. Hun tør ikke sige,
hvad hun mener til Far. Barn fortæller blandt andet, at Far har sagt, at en
konsekvens af ændret samvær vil være, at hun ikke vil kunne se sin farmor og
farfar.

Barn har siden hun var 9 år gammel ønsket, at samværet bliver nedsat. Hun har
rejst sagen på Barns vegne.

Barn er et barn, der stadig har brug for at lege. Hun har en god relation til sin
søster, hun deltager i fællesskabet, hun har mange ressourcer og er god socialt.
Hun er middel i det faglige. Hun går til Fritidsaktivitet 1 hver tirsdag, hvor hun er
hos hende. Tidligere var det om lørdagen hver anden uge, fordi Far ikke ville tage
hende afsted.

Dette er blevet en sag med spørgsmål om forældrefremmedgørelse, og det er hun
ked af, fordi det fjerner fokus fra det, det handler om, nemlig Barn. Hun og Far
kommunikerer ikke. De skriver indimellem en mail, f.eks. om en konkret
overlevering, men ellers ikke.

Skolen havde lavet flere underretninger, fordi Barn gemte sig bag sko-len, når hun
skulle hentes af Far. Der blev faciliteret et forløb gennem kom-munen.

Hun og Far har haft flere ubehagelige sammenstød ved overleveringer, hvorfor
hun har bedt om, at overleveringsstedet bliver neutralt. Hun har af samme grund
haft ledsager på til overleveringer.

Konflikten mellem dem har stået på i mere eller mindre 10 år. Hun har med ti-den
erfaret, at det er bedst, at hun og Far ikke har nogen kontakt. Det giver mest
stabilitet.

Skolen ser ikke, at Far ser Barns beskeder igennem, at Barns veninder ringer til
hende, fordi de ikke kan få fat i hende, eller at Barn ikke kan sige fra overfor Far

Hun har ikke haft kontakt til Barns farmor, og ved derfor ikke, hvordan hun taler
med Barn. Hun kender ikke Barns forhold til sin far-mor. Barn taler positivt om
farmor og farfar.

Hun oplever, at Barn særligt har legeaftaler hos Far op til retsmøder eller andre
møder om sagen.



/

12

Hun taler ikke Far ned, men fortæller bare, hvad Barn siger til hende.

Da Barn brugte sin initiativret, havde hun brækket sin arm, hvorfor hun knyttede
sit ønske om ændret samvær op på den situation. Hun tror ikke, der skal lægges
mere i det.

Efter samvær er Barn træt og presset efter flere dage. Når skolen skriver, at de
ikke kan mærke det på hende, så er det fordi, Barn er blevet eks-pert i at være
stærk udenpå. Når hun kommer hjem til hende, er hun træt og udmattet, fordi hun
kan være sig selv.

Barn har fortalt, at hun hver anden onsdag går til Fritidsaktivitet 2 i By 4. Hun går
ikke til det, når hun er hos hende, fordi det ikke er noget, Far har fortalt til hende.

På spørgsmål fra den børnesagkyndige om, hvordan hun forklarer Barn, at hun og
Far ikke taler sammen, forklarede hun, at når Barn og hun snakker sammen, så er
det, hvis Barn har brug for at tale om nogle ting. Barn kan godt sige, at hun ville
ønske, at de kunne tale sammen, og at det var ligesom en venindes forældre, hvor
man f.eks. kan tage hen til den for-ælder man vil når som helst. Hun siger til Barn,
at hun også ville ønske, at det var anderledes, men at det ikke er normalt mellem
hun og Far. Barn har set, at Far har skubbet hende ind i en bordplade og rakt
hende en fuckfinger. Hun har sagt, at når to personer ikke kan snakke sammen, så
må andre tage over og bestemme. Hun synes, det er svært at svare på det
spørgsmål.

Hun tror, Barn til børnesamtalen vil sige, at hun vil have nedsat samvær. Hvis hun
ikke gør det, så er det fordi, hun ikke tør være ærlig. For at være ærligt skal hun
føle sig tryg.

Far har forklaret, at han er 48 år og arbejder på Hospital som Stilling 2. Han bor i
et hus i By 4 med Barn og en kat, en kanin, og en dværghamster. Barn har sit eget
værelse, som hun bruger meget, også når hun har veninder med hjemme. Hun
sover på sit eget værelse, men in-dimellem kommer hun ind til ham, og det får
hun lov til.

Barn er utrolig glad og nysgerrig og også en fræk pige. Han har under-vist i
hendes klasse, som der er gang i. Det var forældreundervisning, hvor han skulle
fortælle om sit fag. Hun er meget vellidt i klassen.

Hun ser nogle veninder fra sin gamle skole, og hun går til dans med to af dem om
onsdagen. De har forsøgt at få nogen med hjem fra den nye skole. Forrige



/

13

gang kom Veninde 1 med hjem, og Veninde 2 har også været med dem hjemme.
Det kan både være spontant eller aftalt på forhånd.

Når hun kommer hjem til ham, går det ret hurtigt med, at hun falder til. De har de
samme rutiner, hvor de spiser frugt, tegner lidt, mv. Han har aldrig oplevet, at hun
har problemer ved skift. Hun skal da lige lande, men falder hurtigt til.

Hvis Barn havde det skidt, så ville han gøre noget ved det. Hans foræl-dre er en
vigtig del af deres begges liv, så dem er de meget sammen med, og det har de nydt
siden Barn var 4 år. De henter typisk Barn fra skole om torsdagen. Det er noget,
han har valgt til, fordi det er en god relation. Han har altid prioriteret at have
tidligt fri fra arbejde, når han har Barn, så han kan godt selv nå at hente hende.

Det var svært for ham med skoleskiftet, men det går rigtig godt, og hun trives.
Som Barn siger, så er det ”en win win” , fordi der ikke er langt, og fordi hun er
glad for at gå i skolen. Han har en god kontakt til skolen og til Barns lærere. Der
er ikke noget at sætte en finger på.

Han har spurgt Barn, men hun har ikke lyst til, at de flytter fra By 4. Den dag, hun
siger, det er for træls med transporten, da flytter han.

Han deltager aktivt i skolens aktiviteter, f.eks. far-barn dag og til skole-hjem-
samtaler. Under corona-nedlukningen havde hun hjemmedage, og hun havde brug
for hjælp indimellem, og det var sjovt at se. Han kunne se, at det var godt. at han
var involveret i skolen.

Barn har Fritidsaktivitet 2, men de prøver også at komme lidt i træningscenter.
Barn sagde, at de skulle motionere torsdag og søndag enten ved at løbe eller
cykle. For små 14 dage siden var de ude at cykle på mountainbike.

Barn taler stadig om, at hun skal til Fritidsaktivitet 2 om onsdagen og om deres
tors-dagstræning og at dette også er planen fremadrettet.

Hun tror, at når Barn siger, at hun vil på samvær fra fredag til søndag, så kommer
det måske fra Mor.

Han kender Barn og lytter meget til hende. Han er rigtig ked af de ting, der er
sket. Han har aldrig skubbet Mor foran Barn, men han er ked af deres konflikt.
Han spurgte Barn, om hun havde været bange for at komme hjem til ham efter hun
først havde corona og siden en brækket arm, og da grinte hun nærmest og sagde
”nej selvfølgelig ikke” .

De og Barn har alle brug for ro. Han mærker efter og lytter og vil ikke



/

14

være egoistisk, hvis hun ikke vil se ham.

Han har været bange for at tale for meget med Barn, men har selvfølge-lig fortalt
hende, når hun skulle ind til en samtale. Han har oplevelsen af, at Barn bliver talt
for meget med.

Han tror ikke, Barn vil blive glad for en 11-3-ordning, og han kan ikke se nogen
grund til at ændre på ordningen. Hvis Barn siger, at hun gerne vil hjem under
samvær, så vil han gerne køre hende hjem. Han ville ønske, at Mor stoppede med
at sige det om ham, som hun gør.

Barn har en telefon hos ham. Både Veninde 2 og Veninde 3 fra hendes skole har
ringet til hende på den telefon. Mors nummer er ikke blokeret, men hen-des
nummer er nok ikke kodet ind. Han har sagt til Barn, at hun gerne må ringe til
mor, men det har hun afvist.

Han vil være åben overfor, at de kan tale sammen på tværs af samværene. Han
mærkede det på egen krop, da han ikke hørte fra Barn eller Mor i 9 uger. Han og
Mor behøver ikke at drikke kaffe sammen, men han mener, de sagtens kan deltage
i fælles møder. Han kan ikke se, hvad der skulle ske ved det. Han har skrevet til
Mor, at han ville ønske, de kunne stoppe deres kon-flikt, og at de kunne
kommunikere om Barn. Han vidste ikke, at Barn havde fået en corona-vaccine, og
det ville han ønske, at Mor havde sagt til ham. Han er enig i, at Barn skulle have
vaccine, men han ville gerne være informeret om det. Der var heller ingen, der
havde fortalt ham, at hun skulle skifte skole.

Han og Mor har altid været enige om én ting, nemlig at Barn har brug for
stabilitet, kontinuitet og trygge rammer, og det mener han ikke, hun har fået ved at
skifte skole. Han hænger sig ikke i ting, der er sket, men vil gerne se fremad. De
har et barn, der trives, og som har det godt og er glad. Han tror ikke, at Barn
ønsker, at ordningen skal ændres.

Når han ikke deltog i det gruppeforløb, som kommunen henviste ham til, så var
det fordi, han ikke følte, at han havde brug for kurser som forælder, men han vil
gerne deltage i noget sammen med Mor om deres fælles forældreskab. Han er en
god far, og han mener ikke, at han har talt for meget med voksenting med Barn.

Det er rigtigt, at hans mor har talt med Barn omkring julen sidste år, hvor hun
sagde, at hun talte med Barn om noget ude i haven. Barn taler ret godt med hans
mor. Hans forældre er også kede af de ting, der sker, og de er også meget nervøse
for, hvad der kommer til at ske.



/

15

De kan alle sagtens komme til at tale med Barn. Han har snakket med Barn om, at
de måske ikke vil kunne nå de ting, de gør nu, f.eks. hendes dans eller at være så
meget sammen med farmor og farfar. Det er ikke en trus-sel, men bare en
konstatering. Det er hans pligt at passe på hende.

Han ved ikke, hvorfor Barn har sagt, at hun kan være bange for, at han bliver sur.
De har aldrig skændtes. Han har sagt til hende, at hun kan sige al-ting. Han
konfronterede hende stille og roligt efter corona om, hun havde været bange for at
komme hos ham, og det svarede hun på, som han har forklaret.

Han ser ikke de ting, Mor ser. Til den sidste børnesamtale er Barn slet ikke blevet
spurgt til, hvad de laver hjemme hos ham. Hun har to liv, men hun navigerer i det.
Hun har sine egne ting hos ham, og det er hun glad for. Det be-tyder, at hun ikke
skal flytte sine ting frem og tilbage.

På spørgsmål fra den børnesagkyndige om, hvordan han forklarer Barn, at han og
Mor ikke taler sammen, forklarede han, at han tidligere har talt med Barn om
konflikten. Han har sagt, at han ville ønske, at de kunne gøre de ting, som hun
ønsker. Han har også sagt, at han ville ønske, at Mor ville komme til samtalerne,
og at de kunne mødes, men de har ikke det bedste for-hold.

Han håber, at Barn til børnesamtalen vil sige, at hun vil fortsætte den nuværende
ordning. Hvis hun siger, at hun vil have nedsat samvær, så må han lytte, selvom
han synes, det er svært. Han tror, hun vil være påvirket udefra, hvis hun siger, hun
ønsker samværet nedsat.

Familierettens begrundelse og resultat
Efter forældreansvarslovens § 19 skal Barns forbindelse med begge for-
ældre søges bevaret ved, at hun har ret til samvær med den forælder, som hun
ikke har bopæl hos.

Afgørelsen om samvær skal træffes ud fra, hvad der er bedst for Barn, jf.
forældreansvarslovens § 4, og der skal herved tages hensyn til hendes egne
synspunkter alt efter hendes alder og modenhed, jf. forældreansvarslovens § 5.

Familieretten lægger til grund, at Barn trives i skolen og hos sin mor, og
at hun er glad for sin far og ønsker samvær med ham. Barn ønsker såle-
des fortsat samvær med Far, men i mindre omfang end nu.

Efter familierettens samlede vurdering af sagens oplysninger om Barns
forhold, herunder Barns egne synspunkter, som blandt andet fremgår af
notatet fra børnesamtalen, finder familieretten, at det efter en konkret vurdering
af hendes forhold vil være bedst for hende for nuværende at have samvær med



/

16

Far som nedenfor bestemt, jf. forældreansvarslovens § 21, stk. 2, jf. stk. 1.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

THI KENDES FOR RET:

Barn, født Dato (2010), skal have samvær med Far på følgende måde:

Weekendsamvær:
Lige uger fra fredag eftermiddag til mandag morgen i ulige uger.

Vinterferie:
Ulige år fra fredag eftermiddag før vinterferien til mandag morgen 10 dage se-
nere.

I lige år er der i uge 6 samvær fra onsdag eftermiddag til fredag morgen.

Efterårsferie:
Lige år fra fredag før efterårsferien til mandag 10 dage senere.

I ulige år er der samvær i uge 43 fra onsdag eftermiddag til fredag morgen med
aflevering i skole.

Påske:
I lige år fra onsdag eftermiddag kl. 16.00 før Skærtorsdag til tirsdag morgen ef-ter
2. påskedag.

Ulige år fra fredag eftermiddag før Palmesøndag til onsdag kl. 16.00 før Skært-
orsdag.

Jul/nytår:
Lige år: fra den 28. december kl. 16.00 til første skoledag efter feriens afslutning.

Ulige år: fra den 23. december kl. 16.00 til den 28. december kl. 16.00.

Falder det løbende samvær i forbindelse med Kr. Himmelfart, Pinse og Store
Bededag, udvides samværet til også at omfatte helligdagen - for Kr. Himmel-
fartsferiens vedkommende også med fredagen. Samværet begynder med af-
hentning i skolen dagen før og aflevering i skole dagen efter helligdagsperio-den.



/

17

Ferien følger skoleferien på det sted, hvor Barn bor.

Sommerferie:
3 uger i skolernes sommerferie fordelt som 2 sammenhængende uger og 1 sepa-rat
uge. Ferien starter og slutter fredag kl. 16.00.

Kan forældrene ikke blive enige om sommerferiesamværets placering, bestem-
mer Far placeringen af sin ferie først i de lige år. Mor bestemmer placeringen af
sin ferie først i de ulige år.

Den, der vælger først, skal give den anden forælder skriftlig besked om feriens
placering senest den 1. februar. Hvis fristen ikke bliver overholdt, må den an-den
forælder vælge først og skal give skriftlig besked senest den 1. marts. Den, der
vælger sidst, skal give skriftlig besked senest den 1. maj.

Bortfald af samværet:
Weekend- og hverdagssamvær bortfalder, hvis samværet helt eller bare delvis
ligger i bopælsforælderens ferier i skoleferierne.

Afhentning og aflevering skal på skoledage foregå på Barns skole og med
afhentning og aflevering ved skoledagens henholdsvis slut-ning og begyndelse.
De dage, hvor skiftet ikke kan ske i skolen grundet ferie og helligdage, skal
overleveringen foregå på parkeringspladsen ved Rema 1000, Adresse, By 1.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

Ingen af parterne betaler sagsomkostninger til den anden part eller til statskas-sen.



/

 




/